b'\n_START_ARTICLE_\nKriisikunta\n_START_PARAGRAPH_\nKriisikunta on Suomessa sijaitseva kunta, jonka talous on ep\xc3\xa4tasapainossa. Kriisikunnan kriteerit perustuvat lakiin ja tarkkailun hoitaa valtiovarainministeri\xc3\xb6.\n_START_SECTION_\nSeuraukset\n_START_PARAGRAPH_\nJos kunta p\xc3\xa4\xc3\xa4tyy kriisikunnaksi, niin valtiovarainministeri\xc3\xb6n nime\xc3\xa4m\xc3\xa4 ty\xc3\xb6ryhm\xc3\xa4 valmistelee sille talouden tasapainottamisohjelman, joka k\xc3\xa4yt\xc3\xa4nn\xc3\xb6ss\xc3\xa4 tarkoittaa s\xc3\xa4\xc3\xa4st\xc3\xb6j\xc3\xa4. Kunnalle saatetaan my\xc3\xb6s ehdottaa kuntaliitosta. T\xc3\xa4ll\xc3\xb6in puhutaan valtion holhoukseen joutumisesta, sill\xc3\xa4 kriisikunta menett\xc3\xa4\xc3\xa4 suuren osan omasta p\xc3\xa4\xc3\xa4t\xc3\xb6svallastaan._NEWLINE_Arviointimenettelyn j\xc3\xa4lkeen esimerkiksi Tarvasjoki pakkoliitettiin Lietoon vuonna 2015 ja satakuntalainen Lavia liitettiin Poriin._NEWLINE_Valtio jakaa vuosittain taloudellisesti heikoille kunnille harkinnanvaraista tukea, jota 2010 jaettiin 20 miljoonaa euroa.'